OpenLLM-France/wikimedia huggingface dataset:
# Borough de Nova York

A la ciutat de Nova York, es coneix com a borough a una forma de govern utilitzada per a administrar els cinc comtats que componen la ciutat. Difereix significativament del concepte de borough com a forma de govern utilitzat en altres parts del món. Aquesta divisió equivaldria al districte municipal espanyol des del punt de vista territorial i competencial.
La ciutat de Nova York també es coneix en anglès com The Five Boroughs. Aquesta frase és utilitzada per referir-se a Nova York com a ciutat i evitar confusions amb l'Àrea metropolitana de Nova York. A més és utilitzada pels polítics per fer èmfasi en l'existència de 5 divisions i evitar el centralisme a Manhattan.
Cada borough correspon, i és equivalent, a un comtat de l'Estat de Nova York
* Bronx (Comtat de Bronx)
* Brooklyn (Comtat de Kings)
* Manhattan (Comtat de Nova York)
* Queens (Comtat de Queens)
* Staten Island (Comtat de Richmond)
Tot i que cada borough és representat per un president, aquest té poders executius bastant reduïts i a més d'això, no hi ha funcions legislatives a l'interior de cada borough. El veritable poder executiu resideix en l'alcalde de Nova York i les funcions legislatives recauen en els membres del New York City Council.
# Borsbeek

Borsbeek és un municipi belga de la província d'Anvers a la regió de Flandes. Limita al nord-oest amb Anvers, al nord-est amb Wommelgem, al sud-oest amb Mortsel i al sud-est amb Boechout.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 375 | 525 | 513 | 522 | 533 | 616 | 579 | 629 | 1.151 |

#### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 1.079 | 1.416 | 1.581 | 2.608 | 3.953 | 5.431 | 6.544 | 7.666 |

#### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 |
| Població | 7.666 | 8.256 | 8.658 | 9.625 | 10.284 | 10.373 | 10.304 | 10.257 |
| Font: NIS |||||||||

## Personatges

* Hugo Schiltz, polític
# Borutta

Borutta (en sard, Borutta) és un municipi italià, dins de la Província de Sàsser. L'any 2007 tenia 318 habitants. Es troba a la regió de Meilogu. Limita amb els municipis de Bessude, Bonnanaro, Cheremule, Thiesi i Torralba.

## Administració

Llista d'alcaldes :
| Període | Identitat | Partit |
| 2006- | Pier Paolo Arru | Llista cívica |
# Boríssovka (Krasnodar)

Boríssovka - Борисовка (rus) - és un poble del krai de Krasnodar, a Rússia. Es troba a la riba dreta del riu Tsemés, a la península d'Abrau, a 6,5 km al nord-oest del centre de Novorossiïsk i a 105 km al sud-oest de Krasnodar, la capital.
Pertany a l'ókrug urbà de Novorossiïsk.
# Bosc de Carreu

El Bosc de Carreu és un bosc del Pallars Jussà situat en el terme municipal d'Abella de la Conca. Està situat a la vall de Carreu, a la meitat sud de la vall, obaga, vessant septentrional de la serra de Carreu.
És un bosc espès a la part baixa, a prop del riu de Carreu, i es va esclarissant conforme va ascendint pel vessant de la Serra de Carreu.

## Etimologia

El topònim és modern, d'origen ja romànic i caràcter descriptiu: és el bosc de la vall de Carreu.

## Enllaços externs

* El Bosc de Carreu en el seu entorn, a l'Institut Cartogràfic de Catalunya
# Bosc de Llimiana

El Bosc de Llimiana és un bosc del Pallars Jussà situat en el terme municipal de Llimiana, al Pallars Jussà.
Ocupa tot el vessant septentrional del Montsec de Rúbies, al sud de la vila de Llimiana, a l'esquerra del barranc de Barcedana. El bosc s'estén per tots els contraforts del nord del Montsec de Rúbies, com ara el Serrat de Balampia, el dels Corrals, el del Cogull, els Castellots, etc., així com per les llaus i barrancs del lloc: llau del Valentí, de la Coma, dels Castellots, de Serrat Cabrer, del Sant...

## Enllaços externs

* Institut Cartogràfic de Catalunya
# Boscarró

El Boscarró és un paratge del terme municipal de Conca de Dalt, a l'antic terme d'Hortoneda de la Conca), al Pallars Jussà. És en territori del poble d'Hortoneda.
Està situat a l'esquerra de la llau dels Pastors i a la dreta de la llau del Rebollar, al nord dels Trossos d'Escoll-de-veu i a migdia de Boïgues de Mitges.

## Enllaços externs

* Institut Cartogràfic de Catalunya
# Boïgot del Mestre

El Boïgot del Mestre és un paratge del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria de Perauba.
Està situat a l'esquerra del barranc del Vinyal, a llevant de l'extrem meridional del Canal de l'Hortó i a ponent del Corral del Mestre, al sud-oest de la Feixa de Viu.

## Enllaços externs

* Institut Cartogràfic de Catalunya; cal fer dos passos d'aproximació
# Brainstorm

Brainstorm és un grup alemany de power metal, creat el 1989. Està format pel cantant Andy B. Franck, que també és famós pel seu altre grup, Symphorce. Són coneguts per tocar amb un estil de música més fosc que la majoria de grups de power metal.

## Formació actual

* Andy B. Franck – cantant (1999-)
* Torsten Ihlenfeld – guitarra, veu de fons (1989-)
* Milan Loncaric – guitarra, veu de fons (1989-)
* Antonio Ieva – baix (2007-)
* Dieter Bernert – bateria (1989-)

## Membres anteriors
### Cantants

* Stefan Fronk (1990-1991)
* Marcus Jürgens (1991-1999)
* Henning Basse (live only)

### Baixistes

* Peter Waldstätter (1990)
* Andreas Mailänder (1990-2007)

## Discografia
### Àlbums d'estudi

* Hungry (1997)
* Unholy (1998)
* Ambiguity (2000)
* Metus Mortis (2001)
* Soul Temptation (2003)
* Liquid Monster (2005)
* Downburst (2008)

### Singles

* All Those Words (2005)
* Fire Walk With Me (2007)

### DVD

* Honey From The B's (Beasting Around The Bush) (2007)

## Vegeu també

* Symphorce

## Enllaços externs

* Web oficial
* El grup al MySpace
* Brainstorm a Encyclopedia Metallum
# Brake

Brake és una ciutat alemanya, és cap del districte de Wesermarsch en la regió administrativa (Regierungsbezirk) de Weser-Ems que pertany a l'estat de Baixa Saxònia. Tenia 16.275 habitants el 2003.
Brake està en el centre del quadrilàter format per les ciutats de Bremerhaven, Bremen, Oldenburg i Wilhelmshaven.
La seva connexió amb la mar del Nord a través del riu Weser, que permet el pas de vaixells de gran tonatge, la proximitat a les autopistes A27 i A29 i a l'aeroport de Bremen fan de Brake una ciutat molt ben comunicada. A més a més els ferrocarrils que van cap a Nordenham i Oldenburg/Bremen passen per la ciutat.

## Fill predilecte

* Arp Schnitger (1648-1719), orguener
Viccionari
# Branko Tsrvènkovski

Branko Tsrvènkovski (en macedoni: Бранко Црвенковски) (Sarajevo (Bòsnia i Hercegovina), 12 d'octubre de 1962) és el cap de la Unió Social Democràtica de Macedònia, principal partit de l'oposició a la Macedònia del Nord. Fou Primer Ministre en dos períodes, de 1992 a 1998 i de 2002 a 2004, i tot seguit President de la República de 2004 a 2009.
# Brasil Open 2013

El Torneig de São Paulo 2013, també conegut com a Brasil Open 2013, és una competició tennística disputada sobre terra batuda que forma part de les sèries 250 de l'ATP. La tretzena edició del torneig es va celebrar entre l'11 i el 17 de febrer del 2013 al Complexo Desportivo Constâncio Vaz Guimarães de São Paulo, Brasil.
El tennista manacorí Rafael Nadal va guanyar el seu primer torneig de l'any, tot just una setmana després de tornar al circuit després de set mesos de baixa per una lesió. Va significar el seu 37è títol sobre terra batuda.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1/WC | R. Nadal | 6 | 6 | |
| Q | J. Souza | 3 | 4 | | 1/WC | R. Nadal | 3 | 6 | 6 |
| | C. Berlocq | 7 | 6 | | | C. Berlocq | 6 | 4 | 4 |
| 8 | A. Ramos | 6$^7$ | 4 | | | | | | | 1/WC | R. Nadal | 6 | 6² | 6 |
| 4 | J. Chardy | 4 | 6 | 6⁵ | | | | | | LL | M. Alund | 3 | 7 | 1 |
| LL | M. Alund | 6 | 4 | 7 | LL | M. Alund | 7 | 7 | | | | | | |
| | F. Volandri | 6 | 6 | | | F. Volandri | 5 | 6⁵ | | | | | | |
| 5 | T. Bellucci | 3 | 2 | | | | | | | | | | | | 1/WC | R. Nadal | 6 | 6 |
| 7 | P. Andújar | 5 | 2 | | | | | | | | | | | | | D. Nalbandian | 2 | 3 |
| | A. Montañés | 7 | 6 | | | A. Montañés | 4 | 4 | | | | | | |
| | S. Bolelli | 7 | 6 | | | S. Bolelli | 6 | 6 | | | | | | |
| 3 | J. Mónaco | 5 | 2 | | | | | | | | S. Bolelli | 3 | 5 | |
| | G. Pella | 4 | 2 | | | | | | | | D. Nalbandian | 6 | 7 | |
| | D. Nalbandian | 6 | 6 | | | D. Nalbandian | 7 | 3 | 7 | | | | | |
| Q | P. Capdeville | 4 | 7 | 2 | 2 | N. Almagro | 6⁵ | 6 | 6$^3$ |
| 2 | N. Almagro | 6 | 6$^3$ | 6 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| | Thomaz Bellucci João Souza | 4 | 6$^4$ |
| | Simone Bolelli Fabio Fognini | 6 | 7 | | Simone Bolelli Fabio Fognini | | | |
| 3 | František Čermák Michal Mertiňák | 6 | 7 | 3 | František Čermák Michal Mertiňák | w/o | | |
| WC | Marcelo Demoliner Pedro Zerbini | 4 | 6⁵ | | | | | | 3 | František Čermák Michal Mertiňák | 7 | 2 | [7] |
| | Rafael Nadal David Nalbandian | | | | | | | | 2 | Alexander Peya Bruno Soares | 6⁵ | 6 | [10] |
| | Oliver Marach Horacio Zeballos | w/o | | | Oliver Marach Horacio Zeballos | 6 | 6$^8$ | [10] |
| | Juan Sebastián Cabal Santiago Giraldo | 4 | 2 | 2 | Alexander Peya Bruno Soares | 3 | 7 | [12] |
| 2 | Alexander Peya Bruno Soares | 6 | 6 | | | | | |

## Enllaços externs

* Lloc web oficial Arxivat 2011-12-21 a Wayback Machine. (portuguès) (castellà)
* Quadre individual masculí PDF
* Quadre dobles masculins PDF
Costa do Sauipe / São Paulo :
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019 :
ATP World Tour 2013
< 2012
2014 > :
ATP World Tour Finals, Londres :
# Braubach

Braubach és un municipi d'Alemanya que pertany a l'estat de Renània-Palatinat, districte de Rhein-Lahn. Està situat a la riba dreta del Rin, uns 10 km al sud-oest de Coblença.
Braubach conserva nombroses mostres d'arquitectura medieval.

## Fills il·lustres

* Heinrich Schlusnus (1888-1952), cantant d'òpera (baríton).
# Bremerhaven

Bremerhaven, en baix alemany Bremerhoben és una ciutat alemanya que pertany a l'estat de Bremen, a la riba dreta del riu Weser i la confluència del Geeste a l'inici de l'estuari a la mar del Nord. És un dels ports marítims més importants d'Alemanya.
Es troba a uns seixanta kilòmetres al nord de la ciutat de Bremen i forma un enclavament al territori de Baixa Saxònia.
L'Institut Alfred Wegener per la recerca polar i marina té la seu a Bremerhaven.
# Brenda Song

Brenda Song (27 de març de 1988) és una cantant, actriu, model i ballarina estatunidenca. A l'edat de 19 anys ja va participar en nombroses sèries i anuncis. De les seves actuacions cal destacar el seu paper com a "London" en la sèrie de Disney Channel, Hotel Dulce Hotel. També ha fet una pel·lícula titulada La chica Kung fu. Fa poc a Disney Channel també ha participat en una sèrie (amb els mateixos protagonistes d'Hotel Dulce Hotel) que està titulada The Suite Life of Zack & Cody. També va participar en la famosa pel·lícula La xarxa social com a personatge secundari.

## Vida personal

El seu pare és Hmong i la seva mare Tailandesa (adoptada per una família Hmong), però ella va néixer a Califòrnia. A més, està compromesa amb el germà de la Miley Cyrus, Trace Cyrus.
# Brendan Nelson

Brendan Nelson John (19 d'agost de 1958, Melbourne) llicenciat en medicina, és un polític australià, que liderà el Partit Liberal a l'oposició. Diputat de la Circumscripció de Bradfield a Nova Gal·les del Sud des del 2 de març de 1996, va ser el líder de l'oposició després de la derrota de John Howard a les eleccions federals del 24 de novembre de 2007. Després d'una votació interna del partit, va ser substituït per Malcolm Turnbull.
# Brentonico

Brentonico és un municipi italià, dins de la província de Trento. L'any 2007 tenia 3.874 habitants. Limita amb els municipis d'Ala, Avio, Malcesine (VR), Mori i Nago-Torbole.

## Administració

Llista d'alcaldes :
| Període | Identitat | Partit |
| 2005- | Giorgio Dossi | Llista cívica |
# Bridgend

Bridgend (en gal·lès: Pen-y-bont ar Ogwr) és una autoritat unitària situada a la zona meridional de Gal·les, en el Regne Unit. Està situat en el comtat històric de Glamorgan. Aquest té una població de 133.900 habitants i comprèn les ciutats de Bridgend la qual posa nom al comtat, Maesteg i la ciutat costanera de Porthcawl.
Limita al nord amb els comtats de Neath-Port Talbot i Rhondda Cynon Taf. Al sud està banyat per la Mar Cèltica, a l'orient del Canal de Bristol.

## Enllaços externs

* Bridgend.gov.uk. Pàgina oficial del Govern de Bridgend. (En anglès).
* Bbc.co.uk. Guia de la regió. (En anglès).
# Brie (formatge)

El Brie és un formatge suau elaborat amb llet de vaca. Rep el seu nom en honor de la província francesa de la qual procedix (avui en dia correspon al departament de Seine-et-Marne). És de color pàl·lid i està cobert amb una capa semicruixent i una mica esponjosa; és molt suau de sabor i desprèn un lleuger aroma a amoníac. La capa blanca no té sabor i és comestible.

## Varietats

Hi ha varietats de Brie arreu del món, existixen per exemple varietats que inclouen herbes, versions que s'elaboren amb el doble o triple de llet de formatge. No obstant el govern francès només ha concedit el certificat oficial a dos tipus de formatge perquè siguen venuts sota les denominacions:
* Brie de Meaux
* Brie de Melun
# Bring It On: Again

Bring It On: Again és una pel·lícula estatunidenca del 2004, seqüela de Bring It On, dirigida per Damon Santostefano i escrita per Claudia Grazioso, Brian Gunn i Mark Gunn.

## Argument

La novell Whittier (Anne Judson-Yager) arriba a la Universitat Estatal de Califòrnia a Los Angeles amb l'esperança d'unir-se a l'equip nacional, i campió, d'animadores. Es troba amb la Monica (Chambers Faune), una gran amiga del campament d'animadores i després d'unes dures proves totes dues aconsegueixen entrar-hi. L'animadora en cap, Tina (Bree Turner), està preparada per demanar-los que s'uneixin a l'equip atès que el degà diu a la Tina que hauria d'ensenyar a la Whittier a ser una futura cap d'animadores. Això a la Marnie (Bethany Joh Galeotti), no li acaba d'agradar.
Mentrestant, la Whittier coneix en Derek (Richard Lee Jackson), la Tina l'obliga que el deixi, atès que no és el noi adequat per a ella. Després d'això, la Tina intenta per tots els mitjans formar la Whittier a la seva imatge i semblança, però ella se'n cansa i hi renuncia. Tot i així, tant la Whittier i la Monica no volen deixar de ser animadores, i decideixen crear el seu propi equip, però el problema és que només en pot haver un al campionat, per tant tenen poc temps per derrotar el de la Tina i guanyar la plaça.
# Bristol City Football Club

El Bristol City Football Club és un dels dos clubs de futbol amb què compta la ciutat de Bristol, Anglaterra (l'altre és el Bristol Rovers Football Club). Va ser fundat el 1897 i juga en la Football League Championship.

## Història

El club va néixer l'any 1897 quan el Bristol South End FC va fer el pas cap al professionalisme prenent el nom de Bristol City FC. L'any 1900 el club es va unir al seu rival local, el Bedmisnter FC, anomenat anteriorment Southville i fundat el 1887. Va començar a jugar al campionat britànic de futbol l'any 1901.
El Bristol City va ser el primer club de fora de Londres del sud d'Anglaterra a arribar a l'antiga First Division i fins al moment l'únic de la regió sud-oriental del país a arribar a ser subcampió de Lliga (el 1907) i de la FA Cup (el 1909). Desafortunadament va ser descendit el 1911 i no va tornar a Primera fins al 1976. El 1980 va tornar a baixar i va arribar a la Football League Two (Quarta Divisió) el 1982. Actualment es troba disputant la segona divisió anglesa, coneguda com a Football League Championship.

## Uniforme

* Uniforme titular: Samarreta vermella, pantaló blanc i mitges vermelles.
* Uniforme alternatiu: Samarreta groga, pantalons blau marí i mitges grogues.

## Palmarès

* Campions 2a divisió: 1905/06.
* Campions 3a divisió (sud): 1922/23, 1926/27, 1954/55.
* Campions Freight Rover Trophy: 2003.
* Campions Welsh Cup: 1934.
* Campions Anglo-Scottish Cup: 1978.
* Finalista FA Cup: 1909.
* Finalista Auto Windscreens Shield: 1999/2000.
* Finalista Freight Rover Trophy: 1986/87.

## Galeria

* Graderia The Atyeo.
* Bristol City v. Cardiff City - 15 març 2009.
* Porta d'Ashton amb el pont de Clifton al fons.
* Banderes del club.
* Graderia Wedlock.
* Interior de la graderia Wedlock amb els rivals Cardiff City.
* Estadi buit abans d'un concert.
* Mascota del club.

## Enllaços externs

* Web oficial
* Bristol City Supporters Trust Arxivat 2007-05-05 a Wayback Machine.
# Bristol Sonics RLC

Bristol Sonics (nom complet Bristol Sonics Rugby League Club) és un club de rugbi lliga establert a Bristol, al sud-est d'Anglaterra.
Els Sonics es van formar a la tardor de 2002 de mà d'un grup d'entusiastes de la lliga de rugbi de la ciutat. Es va triar el marró i el daurat com a colors del club com a tribut al club original de Bristol que va prendre part a la lliga de rugbi, que va existir en la dècada dels 80 i 90. El seu nom prové de la relació que té la ciutat de Bristol amb el desenvolupament del Concorde, l'avió supersònic, el qual es va construir i es va posar a prova molt a prop del terreny de joc de Filton.
Els Sonics tenen dos equips on no hi ha limit d'edat. El primer d'ells pren part en la Divisió Sud-oest de la TotalRL.com Rugby League Conference, junt amb equips com els Oxford Cavaliers, Plymouth, Somerset Vikings i Gloucestershire Warriors. El segon equip, els Subsonics, juga partits amistosos i partits extraordinaris contra altres equips socials de la lliga de rugbi. El 2006 es va formar el Junior Sonics, la secció dels més joves del club.

## TRL Rugby League Conference: South West and West Midlands 2006

El 2006 no va ser un any gaire bo pel primer equip dels Sonics, però com a punt positiu van poder formar un equip per a menors de 15 anys per primera vegada.

## Taula Final

| Club | Partits jugats | Partits guanyats | Partits empatats | Punts |
| Gloucestershire Warriors | 10 | 9 | 0 | 18 |
| Somerset Vikings | 10 | 8 | 0 | 16 |
| Plymouth | 10 | 6 | 0 | 12 |
| Burntwood Barbarians | 10 | 5 | 0 | 10 |
| Oxford Cavaliers | 10 | 4 | 0 | 8 |
| Bristol Sonics | 10 | 3 | 0 | 6 |
| Redditch Ravens | 10 | 0 | 0 | 6 |
| Coventry Bears A | 10 | 0 | 0 | 4 |
# Ned Kelly

Edward Ned Kelly (desembre del 1854 - 11 de novembre del 1880) va ser el més cèlebre bandoler d'Austràlia i, per a molts australians de fet, un heroi popular mercès a la seva actitud desafiant vers les autoritats colonials. Fill d'un home irlandès, nascut a Victòria, ja de jove tingué enfrontaments amb la policia. És conegut per haver estat crida i cerca i assassinat poc després per tres policies. Ell i la seva banda s'havien tornat proscrits. Un violent enfrontament final amb la policia a Glenrowan el va conduir a un judici i captura finals. La sentència va decidir que el pengessin a Melbourne Gaol l'any 1880. En periòdics d'època, The Age i The Herald, cruament, s'hi anota els darrers mots d'en Ned Kelly: "així és la vida". La seva actitud atrevida i notorietat n'han fet una iconal cultural de la història australiana, especialment del folklore i la literatura fins al cinema.

## Referències

* ↑ http://www.nedkellysworld.com.au/

## Bibliografia

* Sadleir, J., Recollections of a Victorian Police Officer, George Robertson & Co., (Melbourne), 1913. (Facsimile reprint, Penguin Books, 1973, ISBN 0-14-070037-4)
* O'Brien, Antony (2006). Bye-Bye Dolly Gray. Hartwell: Artillery Publishing.(historical fiction with lots of Kelly oral and histories in a twisting & turning plot)
# Brondèl

Brondello (occità Brondèl) és un municipi italià, situat a la regió del Piemont. L'any 2007 tenia 324 habitants. Està situat a la Vall del Po, dins de les Valls Occitanes. Limita amb els municipis d'Isasca, Martiniana Po, Pagno, Revello i Venasca.

## Administració

Llista d'alcaldes :
| Període | Identitat | Partit |
| 2004- | Dora Perotto | Rinnovamento |
# Bronkow

Bronkow (baix sòrab: Bronkow) és una ciutat alemanya que pertany a l'estat de Brandenburg. Forma part de l'Amt Altdöbern. Limita amb els municipis de Neupetershain, Drebkau, Welzow, Altdöbern, Sallgast i Großräschen.
# Brossasc

Brossasc (italià Brossasco, piemontès Brossasch) és un municipi italià, situat a la regió del Piemont. L'any 2007 tenia 1.111 habitants. Està situat a la Val Varacha, dins de les Valls Occitanes. Limita amb els municipis de Frassino, Gambasca, Isasca, Martinhana, Melle, Sampeyre, Sant Frònt, Valmala i Venasca.

## Administració

Llista d'alcaldes :
| Període | Identitat | Partit |
| 2004- | Bartolomeo Beoletto | Llista cívica |
# Bruce Kessler

Bruce Kessler va ser un pilot de curses automobilístiques estatunidenc que va arribar a disputar curses de Fórmula 1. Anys després va ser director de cine i de sèries de TV.
Bruce Kessler va néixer el 23 de març del 1936 a Seattle, Washington, Estats Units.

## A la F1

Va debutar a la segona cursa de la temporada 1958 (la novena temporada de la història) del campionat del món de la Fórmula 1, disputant el 18 de maig del 1958 el GP de Mònaco al Circuit de Montecarlo.
Bruce Kessler va participar en una única cursa puntuable pel campionat de la F1, no aconseguint qualificar-se per disputar la cursa i no assolí cap punt pel campionat.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1958 | Bernie Ecclestone | Connaught | Alta | ARG | MON NVQ | HOL | 500 | BEL | FRA | GBR | ALE | POR | ITA | MAR | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Bruchsal

Bruchsal és una ciutat d'Alemanya, a l'Estat federat de Baden-Württemberg, amb una població de 42.000 habitants, situada a l'oest de Kraichgau i a 20 km del nord de Karlsruhe, al Districte de Karlsruhe. La ciutat és coneguda per ser el mercat més gran d'espàrrecs d'Europa.

## Enllaços externs

* www.bruchsal.de
* Calendari amb els congressos anuals de Bruchsal Arxivat 2006-02-01 a Wayback Machine. (en alemany)
* Web oficial del castell
# Brugnera

Brugnera (friülà Brugnere) és un municipi italià, dins de la província de Pordenone. L'any 2007 tenia 9.025 habitants. Limita amb els municipis de Fontanafredda, Gaiarine (TV), Porcia, Portobuffolé (TV), Prata di Pordenone i Sacile.

## Administració

Llista d'alcaldes :
| Període | Identitat | Partit |
| 2004- | Ermes Moras | Llista cívica |
# Bruneck

Bruneck (italià Brunico, ladí Bornech) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 14.537 habitants. Limita amb els municipis de Gais, Kiens, Mareo, Olang, Percha, St. Lorenzen, Pfalzen i Rasen-Antholz.

## Situació lingüística

| Pertinença lingüística (cens 2001) | 83,14% alemany |
| Pertinença lingüística (cens 2001) | 14,91% italià |
| Pertinença lingüística (cens 2001) | 1,35% ladí |

## Administració

Llista d'alcaldes :
| Període | Identitat | Partit |
| 2004- | Christian Tschurtschenthaler | SVP |

## Galeria d'imatges

* Vista de Bruneck
* Cementiri de Bruneck
* Una via de Bruneck
* Església dels caputxins
* Escalinata de l'església de les Ursilines
* El monument als alpinistes